alexandrainst/scandi-wiki huggingface dataset:
Nordfjorden i Sør-Trøndelag

Nordfjorden er ein fjordarm av Stjørnfjorden i Ørland og Indre Fosen kommune i Trøndelag. Fjorden strekkjer seg 8 km nordaustover til Inner-Råkvågen i botn av fjorden.

Fjorden har innløp mellom Stallvika i nordvest og Voknøya i søraust. Tettstaden Råkvågen ligg på sørsida av fjorden. Bergkallen er ei halvøy som stikk seg sørvestover i Stjørnfjorden og deler den indre delen i to. Nordfjorden er den nordlegaste av desse, medan Sørfjorden ligg på andre sida. 

Fylkesveg 133 i Sør-Trøndelag går langs delar av sørsida av fjorden. 

Fjordar i Trøndelag
Fjordar i Ørland
Geografi i Indre Fosen
Sørfjorden i Sør-Trøndelag

Sørfjorden er ein fjordarm av Stjørnfjorden i Indre Fosen kommune i  Trøndelag. Fjorden strekkjer seg 6 km nordaustover til Mælan i botn av fjorden.

Fjorden har innløp mellom Holsundvika i nordvest og Tånårvika i søraust. Halvøya Bergkallen strekkjer seg sørover i dei indre delane av Stjørnfjorden og deler han i to, Sørfjorden i sør og Nordfjorden på andre sida. Grendene Husby og Mælan ligg langs dei indre delane av fjorden på sørsida. 

Riksveg 718 går på langs sørsida av fjorden, medan Fv133 går langs nordsida i den indre delen av fjorden.

Fjordar i Trøndelag
Geografi i Indre Fosen
Korsfjorden i Sør-Trøndelag

Korsfjorden er ein delfjord av Trondheimsfjorden i Orkland, Trondheim og Indre Fosen i Trøndelag. Fjorden ligg i området der Flakkfjorden går vidare austover og Orkdalsfjorden går sørover. Fjorden har ei lengd på om lag 4 km frå vest til aust. 

Kommunegrensa mellom dei tre kommunane møter kvarandre midt i Korsfjorden. Fjorden startar i vest mellom Rødbergneset i nord og Geitaneset i sør. I aust endar fjorden om lag mellom Trongen i nord og Rye i sør. 

Bygda Stadsbygd ligg i Rissa på nordsida av fjorden.

Fjordar i Trøndelag
Fjordar i Orkland
Geografi i Indre Fosen
Geografi i Trondheim
Efjordbruene

Efjordbruene er tre bruer som kryssar Efjorden i Narvik kommune i Nordland. Bruene vart opna 14. september 1969, og er del av europaveg 6. Brusambandet erstatta ferjesambandet mellom Forså og Sætran, som hadde vore i drift sidan 1941.

Efjordbruene og vegen mellom Sætran og Forså er foreslege verna i Nasjonal verneplan for veger, bruer og vegrelaterte kulturminner.

Kjerringvikstraumen bru 
Kjerringvikstraumen bru er den nordlegaste av dei tre bruene. Ho er ei hengebru med total lengd 551 meter, lengste spenn 200 meter og seglingshøgde 18 meter. Brua har 15 spenn. Brua kryssar Kjerringvikstraumen mellom fastlandet og Storøya. Denne brua er særmerkt ved at ho har berre eitt tårn, midt på brua.

Mellastraumen bru 

Mellastraumen bru er ei bogebru med lengde 143 meter og seglingshøgd 15 meter. Brua kryssar Mellastraumen mellom Storøya og Hallvardøya.

Sørstraumen bru 

Sørstraumen bru er den sørlegaste av bruene. Ho er ei bjelkebru med lengde 162 meter og seglingshøgde 2 meter. Brua kryssar Sørstraumen mellom Hallvardøya og fastlandet. Sørstraumen bru i Efjord må ikkje forvekslast med brua med same namn som kryssar Kvænangen i Troms.

Kjelder 
Denne artikkelen byggjer på «:nb:Efjordbruene|Efjordbruene» henta frå Wikipedia på bokmål 9. mars 2008. Bokmålsartikkelen oppgav denne kjelda:

Notar

Bakgrunnsstoff 
 Efjord.info: Bilete av alle tre bruene 
 Nordlandsportalen: Bilete av Kjerringvikstraumen bru 
 Nordlandsportalen: Bilete av Mellastraumen bru 
 Nordlandsportalen: Bilete av Sørstraumen bru 

Europaveg 6
Vegbruer i Nordland
Vegar i Narvik
Hengebruer i Noreg
Bogebruer
Bjelkebruer
Bruer opna i 1969
1969 i Noreg
Engeløybruene

Engeløybruene er to bruer som bind Engeløya til fastlandet i Steigen kommune i Nordland. Bruene vart opna av Kong Olav V i 1978 og er ein del av riksveg 835.

Høybrua er ei fritt frambygg-bru og går frå fastlandet til Ålstadøya. Brua er 548 meter lang og har eit hovudspenn på 110 meter. Lavbrua går frå Ålstadøya til Engeløya. Brua er 360 meter lang, med lengste spenn 24 meter.

Kjelder 
Denne artikkelen byggjer på «:nb:Engeløybruene|Engeløybruene» henta frå Wikipedia på bokmål 9. mars 2008.

Vegbruer i Nordland
Vegar i Steigen
Fritt frambygg-bruer
Bruer opna i 1978
1978 i Noreg
Apikal dominans

Apikal dominans (av latin apex, 'kongekrone' og dominatio, 'herredømme') eller toppskottdominans er ein strategi endeknoppen i ein trestamme brukar for å undertykke voksteren i øvrige knoppar på same skotet. Det fører til at toppskottet på stammen veks tydeleg meir enn sideskotta. Tilsvarande kan òg endeknoppar i sidegreiner dominere over andre knoppar i sidegreinene. 

I vekstpunktet på den ytste knoppen vert det produsert eit plantehormon, auxin, som vert ført ned med saftstraumen. Horminet hemmer voksteren i den neste knoppen på skottet, som samtidig produserer sin mengde auxin som saman med auxinet frå den første knoppen i endå sterkare grad hemmar voksteren i den tredje knoppen. Nedst på skottet er auxinmengda så stor at knoppen ikkje spring ut, men blir ein sovande adventivknopp.

Vekstar som har sterk apikal dominans har den fordelen at det ikkje oppstår konkurranse mellom dei skottspissane, men energien vert nytta til å fremje høgdeveksta frå den øvste knoppen. Omvendt medfører danning av adventivknoppar at planten heile tida har ein reserve av levande knoppar til rådvelde om toppen skulle døy vert av ein eller annan grunn. 

Om ein ønskjer kraftigare vokster i sideskotta, til dømes ved dyrking av frukttre, kan ein ved å gjere små snitt i barken redusere auxinstraumen og slik avgrense den apikale dominansen.

Bakgrunnsstoff 
 Varför växer träd uppåt?

Kjelder 
 Denne artikkelen bygger på «Apikal dominans» frå , den 9. mars 2008. 

Botanikk
Fredvangbruene

Fredvangbruene er to fritt frambygg-bruer som bind fiskeværet Fredvang på Moskenesøya med resten av Flakstad kommune på Flakstadøya i Nordland. Bruene er del av Fylkesveg 986 i Nordland.

Både Kubholmleia bru og Røssøystraumen bru er 240 meter lange og har hovudspenn på 115 meter. Begge bruene har 3 spenn og seglingshøgde 16 meter. Bruene vart opna 3. desember 1988, og erstatta ferjestrekninga mellom Finnbyen og Fredvang. Ferjesambandet hadde vore i drift sidan 1965.

Kjelder 

 
''Denne artikkelen bygger på «Fredvangbruene» frå , den 9. mars 2008.

Bakgrunnsstoff 

Vegbruer i Nordland
Fritt frambygg-bruer
Vegar i Flakstad
Bruer opna i 1988
1988 i Noreg
Gimsøystraumen bru

Gimsøystraumen bru (Gimsøybrua) er ei fritt frambygg-bru som kryssar Gimsøystraumen mellom Austvågøya og Gimsøya i Nordland. Brua er 839 meter lang og har eit hovudspenn på 148 meter og seglingshøgde 30 meter. Brua har 9 spenn. Ho vart opna i 1981 og er ein del av europaveg 10. Saman med Sundklakkstraumen bru (opna 1976) erstatta ho ferjestrekninga mellom Lyngvær på Austvågøya, Smorten på Vestvågøya og Sundklakk på Gimsøya. Ferjesambandet hadde vore i drift sidan 1955.

Kjelder 
Denne artikkelen byggjer på «Gimsøystraumen bru» henta frå Wikipedia på bokmål 9. mars 2008.

Europaveg 10
Vegbruer i Nordland
Vegar i Vågan
Fritt frambygg-bruer
Bruer opna i 1981
1981 i Noreg
Orkdalsfjorden

Orkdalsfjorden er ein fjordarm av Trondheimsfjorden i Orkland, Skaun og Trondheim kommune i Trøndelag. Fjorden strekkjer seg 17 km sørover til Orkanger i botn av fjorden.

Fjorden har innløp mellom Geitaneset i vest og Frøset i aust, like vest for Trondheim. Korsfjorden ligg nord for Orkdalsfjorden, medan Flakkfjorden går vidare mot aust. Eit stykke inn i fjorden deler han seg i to. Gaulosen går søraustover, medan Orkdalsfjorden held fram mot sørvest. Gaulosen strekkjer seg inn til Buvika og munningen til elva Gaula. Rett vest for innløpet til Gaulosen ligg bygda Viggja på sørsida av fjorden. Frå her går fjorden vidare søraustover og inn til Orkanger der elva Orkla munnar ut. 

Europaveg 39 går langs sørsida av fjorden og inn Gaulosen. Langs heile vestsida går fylkesveg 710. 
 

Fjordar i Trøndelag
Fjordar i Orkland
Geografi i Skaun
Geografi i Trondheim
Gaulosen

Gaulosen er ein fjordarm av Orkdalsfjorden i Skaun og Trondheim kommune i Trøndelag. Fjorden strekkjer seg 10 km søraustover til Øysanden der elva Gaula munnar ut i fjorden. Fjorden er kalla opp etter elva. 

Fjorden har innløp mellom Lundneset i sør og Vevikneset i nord. Heile vegen rundt fjorden er det busetnader. På nordsida er det mindre grender som Vevik, Byneset, Høyem, Mule, medan sørsida har større bygder som Brekka, Buvika og Børsa. Europaveg 39 går langs heile sørsida av fjorden.

Fjordar i Trøndelag
Geografi i Skaun
Geografi i Trondheim
Flakkfjorden

Flakkfjorden er ein delfjord av Trondheimsfjorden i Trondheim kommune i Trøndelag. Fjordstykket ligg i den sørlege halvdelen av Trondheimsfjorden mellom Korsfjorden og om lag 10 km austover til der Strindfjorden startar.

Fjorden startar om lag ved Klefstad i vest og går austover til Trolla, like vest for sentrum av Trondheim. Fjorden passerer Flakk, som han er kalla opp etter. Frå Flakk går det ferje over fjorden til Rørvik. 

Riksveg 707 går langs fjorden til Flakk, og frå her går riksveg 715 vidare austover.

Fjordar i Trøndelag
Geografi i Trondheim
Strindfjorden

Strindfjorden er ein delfjord i den sørlege delen av Trondheimsfjorden i Trondheim, Malvik og Stjørdal kommune i Trøndelag. Fjorden strekkjer seg 20 km austover frå sentrum av Trondheim til området vest for Skatval.

Vest fjorden ligg Flakkfjorden, medan Stjørdalsfjorden strekkjer seg inn mot Stjørdal i søraust. 

E 6 går langs sørsida av fjorden. 

Fjordar i Trøndelag
Geografi i Stjørdal
Geografi i Malvik
Geografi i Trondheim
Stjørdalsfjorden

Stjørdalsfjorden er ein delfjord i den sørlege delen av Trondheimsfjorden i Malvik og Stjørdal kommune i Trøndelag. Fjorden strekkjer seg om lag 8 km inn til Stjørdalshalsen og Trondheim lufthamn, Værnes.

Vest og nordvest for fjorden ligg Strindfjorden. På sørsida av fjorden ligg Hommelvik. Inst i fjorden munnar Stjørdalselva ut i fjorden. 

Europaveg 6 går langs sørsida av fjorden og den indre delen av fjorden. 

Fjordar i Trøndelag
Geografi i Stjørdal
Geografi i Malvik
Sunndalsfjorden

Sunndalsfjorden er namnet på to fjordar i Noreg:

 Sunndalsfjorden i Nord-Trøndelag er ein fjordarm av Åsenfjorden og Trondheimsfjorden i Nord-Trøndelag
 Sunndalsfjorden på Nordmøre er ein fjord på Nordmøre i Sunndal kommune. 

Fjordar i Noreg
Åsenfjorden

Åsenfjorden er ein fjordarm av Trondheimsfjorden i kommunaen Stjørdal, Levanger og Frosta i Trøndelag. Fjorden ligg nordaust for Trondheim og strekkjer seg om lag 15 km nordaustover på austsida av Frosta. 

Fjorden har innløp mellom Gullberget i vest og Rykkja i aust. Fjorden deler seg i fleire små fjordarmar i dei indre delane. Lengst aust ligg Fættenfjorden, Langråsa og Åvikfjorden. Eit 2,5 km breitt nes skil desse tre fjordarmane frå dei indre delane av Åsenfjorden. Innanfor Lauvtangen ligg Lofjorden og inst i fjorden dei tre armane Hoplafjorden, Leangsfjorden og Sunndalsfjorden. 

Så godt som heile fjordsida er utbygd med gardar og grender, særleg på Frostasida der ein mellom anna finn grendene Sørgrenda, Evenhus, Mosknes, Hyndøya og Ulvika. 

Riksveg 753 går sørover på Frostasida av fjorden, medan Europaveg 6 går langs delar av austsida. 

Fjordar i Trøndelag
Geografi i Stjørdal
Geografi i Levanger
Geografi i Frosta
Langråsa

Langråsa er ein liten fjordarm av Åsenfjorden i Levanger kommune i Trøndelag. Fjorden strekkjer seg om lag 1 km nordaustover til Åvika. 

Fjorden har innløp mellom Blekkpynten i aust og Salbutangen i vest. På andre sida av Salbutangen ligg Åvikfjorden, medan Fættenfjorden ligg på andre sida av Blekkpynten.

Fjordar i Trøndelag
Geografi i Levanger
Åvikfjorden

Åvikfjorden er ein liten fjordarm av Åsenfjorden i Levanger kommune i Trøndelag. Fjorden strekkjer seg om lag 1 km nordaustover til Åvika. 

Fjorden har innløp mellom Salbutangen i aust og Skarpøya i vest. På andre sida av Salbutangen ligg Langråsa.

Fjordar i Trøndelag
Geografi i Levanger
Lofjorden

Lofjorden er ein liten fjordarm av Åsenfjorden i Levanger kommune i Trøndelag. Fjorden strekkjer seg om lag 1,5 km austover til grenda Lo, som han er kalla opp etter. 

Fjorden har innløp mellom Lauvtangen i sør og Langøya i nord. Sør for Lo ligg grendene Skjesol og Undlinan.

Fjordar i Trøndelag
Geografi i Levanger
Hoplafjorden

Hoplafjorden er ein liten fjordarm av Åsenfjorden i Levanger kommune i Trøndelag. Fjorden strekkjer seg 2 km austover til grenda Hopla, som han er kalla opp etter. 

Fjorden har innløp mellom Sagtun i sør og Hesthåggånebben i nord. På andre sida av Hesthåggånebben går Leangsfjorden nordover. 

Fv104 går langs delar av nordsida av fjorden.

Fjordar i Trøndelag
Geografi i Levanger
Leangsfjorden

Leangsfjorden er ein liten fjordarm av Åsenfjorden i Levanger kommune i Trøndelag. Fjorden strekkjer seg 1,5 km nordaustover til grenda Leangan, som han er kalla opp etter. 

Fjorden har innløp mellom Tørøya i vest og Hesthåggånebben i aust. På andre sida av Hesthåggånebben går Hoplafjorden austover. Vest for Tørøya ligg Sunndalsfjorden. Den indre delen av Leangsfjorden er delt i to viker av halvøya Litløya. 

Riksveg 753 går langs nordsida av fjorden.

Fjordar i Trøndelag
Geografi i Levanger
Sunndalsfjorden i Nord-Trøndelag

Sunndalsfjorden  er ein liten fjordarm av Åsenfjorden i Levanger og Frosta kommune i Trøndelag. Fjorden strekkjer seg 1,5 km nordaustover til Sunndalen, som han er kalla opp etter. 

Fjorden har innløp mellom Tørøya i aust og vika Aunsjøen i vest. På andre sida av Tørøya går Leangsfjorden nordaustover, parallelt til Sunndalsfjorden. Grenda Litlvika ligg på austsida av fjorden, og det same gjer Riksveg 753, som kryssar den indre delen av fjorden via ei bru.

Fjordar i Trøndelag
Geografi i Levanger
Geografi i Frosta
Pilbukk

Pilbukken er ein billeart i trebukkfamilien. Han finst utbreidd over store delar av den palearktiske regionen, og er òg funnen i Nord-Amerika. I Noreg vert arten funnen regelmessig, men det er ikkje påvist etablerte bestandar. Våre individ vert innført med korger av selje.

Arten går hovudsakleg på ulike seljeartar (Salix), men vert òg funnen på ymse andre lauvtre. Larvane går på tørre kvistar og nyttar 1-2 år på utviklinga si.

Kjelder 
 Norges Biller

Trebukkar
Gaula i Trøndelag

Gaula er ei elv som renn ut ved Gaulosen i Leinstrand i Trøndelag. I sør startar ho frå innsjøen Gaulhåen i Holtålen kommune. Gaulhåen har tilsiget sitt frå Kjølifjellet (1288 moh.), som er grensefjell mellom Tydal og Holtålen. Viktige sideelver til Gaula er Rugla, med utløp frå Ruglsjøen i Røros kommune, Hesja og Hulta i Holtålen, Forda, Bua og Sokna i Midtre Gauldal og Lundesokna i Melhus kommune, og desse dannar ei stor og kjend lakselv som munnar ut i Trondheimsfjorden ved Sundet Gård i skiljet mellom Leinstrand og Byneset i Trondheim kommune. Gaula er ca. 145 km lang.

Sportsfiske 
I 2005 var Gaula beste norske lakseelv med eit oppfiska kvantum på 37,5 tonn.

Forureining 
Elva var lenge utsett for forureining (avrenning) frå gruvene Muggruva, Kjøli gruver, Killingdal gruver og gruvesjakta i Bjørgåsen. På 1980- og -90-talet vart det gjort omfattande tiltak ved Kjøli og Killingdal gruver, noko som har redusert forureininga av tungmetall kraftig.

Landskapsvern 
Gaula-vassdraget vart varig verna av Stortinget i 1985 i medhald av Verneplan III for vassdrag etter å ha vore behandla i Sperstad-utvalet.

Sjå òg 
Gaula i Sogn og Fjordane (Gaularvassdraget)
Avisa Gaula

Elvar i Trøndelag
Verneområde i Trøndelag
Børgin

Børgin er ein fjordarm av Trondheimsfjorden i Inderøy og Steinkjer i kommune. Fjorden har ei lengd på om lag 10 km frå sør til nord. 

Fjorden har innløp ved Straumen via eit 150 meter breitt sund. Sundet vert kryssa av riksveg 755 via ei bru. Vegen går langs dei sørlege delane av fjorden. Bortsett frå Straumen er det ingen andre grender eller bygder langs fjorden, men derimot mange gardar. 

Fv251 går langs delar av austsida, går på nordsida Fv258.

Fjordar i Trøndelag
Geografi i Inderøy
Geografi i Steinkjer
Beitstadfjorden

Beitstadfjorden er den inste fjordarmen av Trondheimsfjorden i kommunane Steinkjer og Inderøy. Fjorden er 28 km lang frå sørvest til nordaust, og 6-8 km brei. 

Innløpet til fjorden går via Skarnsundet i sør og strekkjer seg nordaustover til sentrum av Steinkjer. Heilt i vest går fjordarmen Verrasundet sørover til Verrabotn, medan armen Beitstadsundet strekkjer seg nordover til Hjellbotn og Vellamelen i nord. 

I Inderøy kommune ligg kommunesenteret Kjerknesvågen på sørsida av fjorden. Ein annan stad i Inderøy er Breivika. I Verran ligg Follafoss på nordsida av fjorden.

Samferdsel 
Fleire vegar går langs fjorden: 
 I sør: Fv191, Fv231, Fv229 og Fv235 i Inderøy. I tillegg går Riksveg 761 langs ein liten del av sørsida i Steinkjer kommune. 
 I aust: Europaveg 6 går på austsida gjennom Steinkjer. 
 I nord: Fv285 og Fv289 i Steinkjer kommune. 
 I nordvest: Riksveg 720 på nordsida i Verran.

Fjordar i Trøndelag
Geografi i Steinkjer
Geografi i Inderøy
Verrasundet

Verrasundet er ein 22 km lang fjordarm av Trondheimsfjorden som strekkjer seg sørvestover frå Beitstadfjorden i kommunane Steinkjer, Inderøy og Indre Fosen i Trøndelag. 

Fjorden har innløp mellom Skjelstad i vest og Finnsvika i aust. Verrastranda ligg på vestsida like innanfor innløpet. Ei rekkje bruk ligg innover fjorden på vestsida, som Bolmset, Stavrem og Vølset. Sør for Vølset, på andre sida av fjorden ligg Hindberg. Om lag halvvegs inn i fjorden stikk Hovdklumpen ut i fjorden frå austsida. Fjorden er her på det smalaste, omkring 200 meter, og sundet forbi neset vert kalla Trongstundet. Inst i fjorden ligg Verrabotn

Riksveg 720 går langs heile vestsida av fjorden, medan Fv191 går langs delar av austsida.

Fjordar i Trøndelag
Geografi i Indre Fosen
Geografi i Inderøy
Geografi i Steinkjer
Beitstadsundet

Beitstadsundet er ein fjordarm av Trondheimsfjorden som går nordover frå Beitstadfjorden og inn til Vellamelen ved Hjellbotn. Fjorden har ei lengd på 13 km og ligg i Steinkjer kommune i Trøndelag. 

Fjorden har innløp mellom Rarnberg i vest og Setervika i aust. Fjorden strekkjer seg nordover til Malm, kommunesenteret i Verran som ligg på vestsida av fjorden. Ved Malm svingar fjorden skarpt nordaustover. Fjorden er om lag 300-600 meter brei, men ved Hjellbotn vert fjorden langt breiare. Hjellbotn er på det meste 3,5 km frå aust til vest, men berre 1 til 1,2 km frå innløpet i sør og nordover.

Fjordar i Trøndelag
Geografi i Steinkjer
Bjugnfjorden

Bjugnfjorden er ein fjord i Ørland kommune i Trøndelag. Fjorden strekkjer seg 13 km austover til Botngård i botn av fjorden.

Fjorden har innløp mellom Kjeungan i sør og Bjugnskjær ved Nes i nord. Tettstaden Uthaug ligg på sørsida av fjorden, like nord for Ørland hovudflystasjon. Fjorden er om lag 4,5 km brei ved innløpet, men vert gradvis smalare, særleg aust for Bjugnholmen, som ligg midt i fjorden. Like aust for Bjugnholmen ligg grendene Brandvika i nord og Ervik i sør. 

Fylkesveg 721 går langs nordsida av fjorden ut til Mølnargården, og frå her går Fv115 vidare utover. På sørsida av fjorden går fylkesveg 710.

Fjordar i Ørland
Frohavet

Frohavet er havområdet mellom Fosenhalvøya og øygruppa Froan i Sør-Trøndelag. 

I sørvest grenser det til Frøya kommune, i søraust til Ørland kommune og i aust, nord for øya Melsteinen, til Åfjord kommune.

I seinare tid har Frohavet vorte aktuelt som deponi for karbondioksid.

Bakgrunnsstoff 
 Stiftelsen Frohavet Lysøysund Kystkultursenter
 Kor kan CO2 deponerast i Noreg?  (Lagring av CO2 på havbotn, NGU)
 Lagringsrom for CO2 under havbotn  (forskning.no)
 Mot skivene, ild! (Militærøving på Frohavet)

Geografi i Frøya
Fjordar i Ørland
Fjordar i Åfjord
Geografi i Hitra
Tarvafjorden

Tarvafjorden er ein fjord i Ørland kommune i Trøndelag mellom øygruppa Tarva i vest og fastlandet i aust. Fjorden har ei lengd på om lag 12 km og grensar til Frohavet i begge endar. 

Fjorden har innløp i nord mellom Tristeinen i vest og Kvaløy fyr i aust. Av dei større øyane i Tarva langs fjorden finn ein Været, Husøya og Karlsøya. Frå Husøya går det ferje over fjorden til Djupfest. I sør endar fjorden mellom Gyltingen i vest og Festholmen ved Nes. Tørrskjær fyr ligg midt i leia lengst sør i fjorden. 

I aust går Valsfjorden innover til Oksvoll.

Fjordar i Ørland
Valsfjorden

Valsfjorden er ein fjordarm av Tarvafjorden i Ørland kommune i Trøndelag. Fjorden strekkjer seg 5 km nordaustover til Oksvoll i botn av fjorden.

Fjorden har innløp mellom Hellesvika i sør og Valsneset i nord. Valsholman ligg midt i innløpet. Grenda Val, som fjorden er kalla opp etter ligg rett nord for Dynnvika som ligg i botn av fjorden. Rett utfor Dynnvika ligg Krinsholmen. 

Riksveg 721 går langs botn av fjorden ved Dynnvika.

Fjordar i Ørland
Koet

Koet er ein fjord i Ørland kommune i Trøndelag. Fjorden strekkjer seg 7 km sørvestover til Oksvoll i botn av fjorden.

Fjorden har innløp ved den smale Jøssundstraumen i nord. Riksveg 721 kryssar sundet over Jøssundbrua. Grenda Jøssund ligg på nordsida av fjorden, rett sør for Fauskan. Ved botn av fjorden ligg det eit om lag 200 meter breitt eid med Valsfjorden på andre sida.

Fjordar i Ørland
Lauvøyfjorden i Sør-Trøndelag

Lauvøyfjorden er ein fjord i Ørland kommune og Åfjord kommune i Trøndelag fylke. Fjorden strekkjer seg 6 kilometer austover til innløpet til Åfjorden.

Fjorden har innløp mellom Lysøya i sør og Lyngøyskjera i nord. Lauvøya, som fjorden er kalla opp etter, ligg på nordsida av fjorden og har vegsamband via ei 850 meter lang vegfylling til Førsholman og vidare til fastlandet. Tettstaden Lysøysund ligg på sørsida av fjorden. 

Fjordar i Åfjord
Fjordar i Ørland
Slektskapsseleksjon

Slektskapsseleksjon er ein evolusjonær mekanisme som vert nytta som forklaring på korleis altruisme kan oppstå evolusjonært. Prinsippet vart lansert av J. B. S. Haldane (1955), uttrykt matematisk av William D. Hamilton (1963), og fekk namnet kin selection i 1964 av John Maynard Smith.

Hovudpoenget med slektskapsseleksjon er såkalla inklusiv fitness - at det finst fleire måtar enn formeiring ein organisme kan bruka for å få gena sine spreidd til neste generasjon. Det er til dømes reint statistisk 50 % sjanse for at ein delar eit gitt gen med ein bror, ei søster, ein forelder eller eit eige avkom. Gen som får ein organisme til å hjelpa slektningar å få avkom kan såleis spreie seg indirekte.

Det klassiske dømet på slektskapsseleksjon er eusosiale insekt som maur og bier; insektsamfunn kor sterile arbeidarar jobbar på spreng for å hjelpa mor si (dronninga) å produsera fleire søsken.

Hamilton-likninga 

William D. Hamilton vert av mange rekna som slektskapsseleksjonen sin far på grunn av likninga si, som viser kva for tilhøve som må til for at slektskapsseleksjon skal finna stad.

I denne likninga er r den såkalla slektskapskoeffisienten, som fortel kor sannsynleg det er at eit gitt gen er å finna i slektningen ein hjelpar. Dette talet er alltid mellom 0 og 1 - for heilsøsken er det til dømes normalt 50%, medan det for halvsøsken er 25%. I årevenger, som er haplodiploide (hoene har kromosoma sine i par som vanlege dyr, medan hannane er haploide og har berre ein kopi av kvart) er heilsøsken heile 75%

Variabelen B står for kva for vinst slektningen vil få ut av tenesta, målt i kor mange fleire avkom hjelpen vil føra til. Denne verdien baserer seg på reknestykke om forventa tal på avkom, og vil følgjeleg variera ut frå alder og kjønn – gutar vil favoriserast framfor jenter fordi dei i teorien kan gje opphav til fleire tusen gongar så mange born, og unge vil favoriserast framfor gamle fordi dei vil vera fruktbare over eit lengre tidsrom.

Til slutt står C for kostnaden hjelpen påfører organismen. Denne er òg målt i tal på avkom.

Samla fortel likninga at sannsynet for slektskapsseleksjon aukar når slektskapen er nært og når hjelpen gjev slektningen ein vesentleg større fordel enn ulempa hjelparen pådreg seg.

Kjelder 
 Freeman, Scott & Herron, Jon C: Evolutionary analysis Pearson Education 2007
 Giske, Jarl & Jacobsen, Per: Evolusjon og økologi - en innføring Fagbokforlaget 2007

Evolusjon
Åtferd